Чаму ў трывозе Дзед Мароз?
*Эдзі Агняцвет*

3акружыўся верталёт

Над узлескам, над палянай.

Прызямліўся Дзед-пілот,

На паляну з жахам глянуў.

— Як змяніўся гэты бор!

Быў ён весні, чысты, звонкі.

Ад сініц сінеў прастор,

I свяціліся сасонкі.

I на Поўначы[[1]](#footnote-1) я сніў,

Як скакала тут вавёрка,

Дзяцел шышкі ёй насіў

На вячэру адвячоркам.

Я да вас вярнуўся зноў

3 першым інеем, з парошай[[2]](#footnote-2).

Толькі знаку не знайшоў

Ад мясціны той прыгожай...

Пазірае Дзед Мароз

3-пад заснежанай вушанкі:

— Не паляна — смецця воз!

Тут абноскі, там бляшанкі.

I якія дзікуны

Тут улетку бушавалі?

Лапак елкі і сасны

Для кастроў не шкадавалі...

Я ж хачу, каб на зямлі

Нават самыя малыя

Шанавалі, бераглі

Нашы радасці лясныя.

Не чапалі мурашоў,

Будавалі дом шпачыны,

Каб любілі край бацькоў,

Кожны кут сваёй Айчыны!

1. *По́ўнач* — мясцовасць з халодным, суровым кліматам. [↑](#footnote-ref-1)
2. *Паро́ша* — свежы снег, які толькі што выпаў. [↑](#footnote-ref-2)